વધુમાં દિનેશ કહ્યું કે પાસ દ્વારા વારંવાર સીધી અને આડકતરી રીતે આંદોલનમાં શહીદ થયેલા પરિવારોને મળવાની વાત કોંગ્રેસી નેતાઓને કરવામાં આવી હતી. પણ કેમ આજ દિવસ સુધી કોંગ્રેસ અધ્યક્ષ રાહુલ ગાંધી કે પ્રદેશ પ્રમુખ ભરત સિંહ સોલંકી કદી કેમ કોઇ શહીદ પરિવારને મળવા નથી આવ્યું છે? રાહુલ ગાંધી ગુજરાત આવ્યા ત્યારે અમે તેમને વારંવાર શહિદ પરિવારોને આર્થિક સહાય કરવાની માંગ કરી હતી. પણ કોંગ્રેસે શહીદના પરિવારો માટે કંશું નથી કર્યું ખાલી પાટીદારો સાથે કોંગ્રેસ પક્ષે રમત રમી છે.